open-index/open-wikipedia-markdown huggingface dataset:
כריס מוריס

ממוזער|כריס מוריס 1991
**כריסטופר ורנרד "כריס" מוריס** (באנגלית: **Christopher Vernard "Chris" Morris**; נולד ב-20 בינואר 1966) הוא כדורסלן עבר אמריקאי, אשר שיחק באופן פעיל בין השנים 1988–2004. ממוצעיו הכוללים לאורך 11 עונותיו בליגת ה-NBA הם 11.0 נקודות, 4.7 ריבאונדים, 1.6 אסיסטים ו-1.2 חטיפות למשחק.

## קריירת מכללות
מוריס נולד וגדל בעיר אטלנטה שבג'ורג'יה, ובין השנים 1984–1988 למד באוניברסיטת אובורן אשר באלבמה. בעונת 1984/1985 העפיל עם קבוצת האוניברסיטה לשלב שמינית גמר טורניר אליפות המכללות, לראשונה בתולדותיה, ובעונה העוקבת סייע לה להעפיל לשלב רבע הגמר (NCAA Elite Eight). במשחק רבע הגמר הפסידה אובורן בתוצאה 76–84 מול האלופה שבדרך, אוניברסיטת לואיוויל, חרף הצטיינותו של מוריס אשר קלע 17 נקודות ואסף 9 ריבאונדים. בעונות 1987 ו-1988, לאחר עזיבתו של כוכב הקבוצה צ'אק פרסון ל-NBA, נבחר מוריס לחמישיית העונה של מחוז SEC, אולם קבוצתו לא הצליחה לשחזר את הישגיה מהעונות הקודמות. את עונתו האחרונה סיים במקום השני במחוז SEC בממוצעי נקודות (20.7) וריבאונדים (9.8) למשחק.

## קריירת משחק מקצועית
### בליגת ה-NBA
בדראפט ה-NBA 1988 נבחר מוריס בבחירה הרביעית, על ידי ניו ג'רזי נטס. בעונתו הראשונה עם הנטס קלע 14.1 נקודות בממוצע למשחק, ובסיומה נבחר לחמישיית הרוקיז השנייה של העונה. ב-6 העונות הבאות נותר אחד השחקנים הבולטים בקבוצה, לצד דריק קולמן, סם בואי, דראז'ן פטרוביץ' וקני אנדרסון, ולאורך התקופה רשם ממוצעים כוללים של 13.1 נקודות, 5.8 ריבאונדים ו-2.1 אסיסטים למשחק. בשלוש העונות – העפילה ניו ג'רזי לפלייאוף ה-NBA, אולם בכל שלושת המקרים הודחה כבר בסיבוב הראשון.

באוקטובר 1995, לאחר 7 עונות בניו ג'רזי, חתם מוריס על חוזה ביוטה ג'אז. בעונות  ו- העפיל עם הג'אז לגמר ה-NBA, אך בשתי סדרות הגמר הפסידה הקבוצה מול שיקגו בולס, בתוצאה 2–4. לאורך 3 עונותיו ביוטה קלע מוריס 6.4 נקודות בממוצע למשחק.

בעונת  שיחק עבור פיניקס סאנס, ובסיומה עזב את הקבוצה ואת ליגת ה-NBA.

### מחוץ ל-NBA
לקראת עונת 1999/2000 חתם מוריס על חוזה בקבוצת אולימפיאקוס היוונית. בשנת 2001 שוחרר מהקבוצה בשל פציעה בברכו, אשר מנעה ממנו לשחק מאז סוף 1999.

בשנת 2001 שיחק בקבוצת הראווה הארלם גלובטרוטרס, ובשתי העונות הבאות שיחק לתקופות קצרות עבור הקבוצות "סאות'רן קליפורניה סרף" מליגת ה-ABA החדשה, "מגנוליה הוטשוטס" מהפיליפינים ו"גייטרוס דל זוליה" מוונצואלה.

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת אובורן
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני יוטה ג'אז
קטגוריה:כדורסלני פיניקס סאנס
קטגוריה:כדורסלני אולימפיאקוס
קטגוריה:כדורסלני הארלם גלובטרוטרס
קטגוריה:אמריקאים שנולדו ב-1966
בטרפליי סופר סקיי סייקל

**בטרפליי סופר סקיי סייקל** (באנגלית: **Butterfly Super Sky Cycle**) הוא אמצעי תחבורה מוגדר כמטוס הפועל בעיקרון אוטוג'ירו. המשלב יכולת טיסה של כלי טיס עם אפשרות לנסוע בדרכים אשר יוצר על ידי **The Butterfly LLC**  בשנת 2009.

תצורת גלגלים: תלת-אופן ("Tricycle landing gear" ).

## ממאפייני "בטרפליי סופר סקיי סייקל"

* "בטרפליי סופר סקיי סייקל" הוגדר כמטוס לבנייה ביתית ("Homebuilt aircraft" ). (מטוסים הידועים גם ככלי טיס חובבים או מטוסי ערכה, בנויים על ידי אנשים שזו אינה פעילות מקצועית עבורם. מטוסים אלה עשויים להיות בנויים "מאפס", מתוכניות או מערכות הרכבה).
* הרוטורים מסוגלים להתקפל לנסיעה בכביש.
* זנב קוולאר מספק שליטה כיוונית בטיסה הרוטורים מסוגלים להתקפל לנסיעה בכביש.
* מדחף: 2 להבים.
* בלמי דיסק קדמיים ואחוריים.
* מהירות שיוט: 130 קמ"ש.
* אורך: 4.47 מטר.
* גובה: 2.51 מטר (ניתן להוריד ל-2.39 מטר למטרת אחסון).
* קיבולת מכל דלק: 28 ליטר.
* עיצוב: "Larry Neal".

### מנועים
* מנוע מטוסי בוכנה 4 צילינדרים, מחזור ארבע פעימות המפיק 115 כ"ס (מגדש טורבו מתוצרת "Rotax", סוג מנוע "Rotax 914"  - למטרת טיסה.
* מנוע מטוסי בוכנה 1 צילינדרים, מחזור שתי פעימות, המפיק 27 כ"ס מתוצרת "Compact Radial Engines", סוג מנוע "Zanzottera MZ 34"  - למטרת נסיעה על הקרקע.

## קישורים חיצוניים

* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כלי טיס אמריקאיים
קטגוריה:כלי טיס
קטגוריה:מכוניות מעופפות
אהרן אריה לייב לייפר (נדבורנה)

רבי **אהרן אריה לייב לייפר** (ה'תק"פ – י"ד בשבט ה'תרנ"ז, 1820–1897) היה אדמו"ר ואב"ד בנדבורנה.

## ביוגרפיה

נולד בנדבורנה בשנת ה'תק"פ (1820), לרבי ישכר בער לייפר, האדמו"ר הראשון בשושלת נדבורנה, ולרבנית רחל.

נישא לבת רבי חיים משה הלוי מסטעפאן - המגיד מגריידינג, בנו של רבי דוד הלוי מסטעפאן חתנו של רבי יחיאל מיכל מזלוטשוב.

לאחר נישואיו עבר לעיר קאליש. לאחר פטירת אביו בשנת ה'תר"ח (1848) חזר לנדבורנה והחל לכהן כאב בית דין וכאדמו"ר לצד אחיו רבי מרדכי לייפר.

## רבותיו

למד אצל גדולי החסידות בדורו, רבי שלום רוקח מבעלזא, רבי ישראל פרידמן מרוז'ין, ואצל דודו רבי מאיר מפרמישלאן, כמו כן עמד בקשרים עם רבי חיים מצאנז.

## צאצאיו
**בניו**
* רבי יצחק לייפר, האדמו"ר מהרץ ומרומאן.
* רבי משה לייפר, מילא את מקום אביו בנדבורנה.
* רבי זלמן בער לייפר.
**חתניו**
* רבי יוסף, דומ"צ בנדבורנה, מח"ס זכר צדיק.
* רבי ניסן חיים לאנגענאויער, חמיו של רבי אליעזר זאב רוזנבוים (קרעטשניף).
* רבי אפרים

## ספרו

דברי תורתו נדפסו בספר **יד אהרן** למברג, תרפ"ב, ושוב במהדורת צילום בירושלים, תשכ"ז.

בשנת תש"ס הוציא הרב מרדכי קוט בסיוע מכון "מים חיים" שע"י מרכז מוסדות נדבורנה את ספרו במהדורה חדשה.

## קישורים חיצוניים
* 
* 

## הערות שוליים

קטגוריה:רבנים גליציאנים
אהרן אריה לייב
אהרן
קטגוריה:נפטרים ב-1898
ההוראה מפי דואה חתי

[250px|ממוזער|שמאל|קטע מהפואמה כתובה על גבי אוסטרקון (מוצגת ב[המוזיאון המצרי (טורינו)|מוזיאון המצרי של טורינו)]]
[250px|ממוזער|שמאל|קטע מפפירוס עליו כתובה הפואמה החינוכית ב[כתב היראטי (מתוך אוסף המוזיאון הבריטי)]]
**ההוראה מפי דואה חתי** (הידועה גם בשם **"הסאטירה אודות בעלי המלאכה"**), היא פואמה חינוכית מימי מצרים העתיקה. מובאים בה דברים שאמר האב דואה חתי הלבלר לבנו פפי, שעה שהפליגו במעלה הנהר אל עיר הבירה אל בית הספר ללבלרים. הפואמה מפארת את יכולת האוריינות.
## היסטוריה
הפואמה נכתבה בתקופת ממלכת מצרים התיכונה (2025 ל-1700 לפני הספירה). החוקרים סבורים שזמן יצירת הפואמה היא המאה ה-18 לפנה"ס. עותק שלם נשמר על גבי פפירוס מימי השושלת ה-19, עותק זה נמצא במוזיאון הבריטי בלונדון. מספר העתקים חלקיים נשמרים במוזיאון הבריטי, במוזיאון הלובר בפריס, במוזיאון המצרי של טורינו, בספריית פיירפונט מורגן בניו יורק ובמוסדות אחרים.

## תיאור
בפואמה האב דואה חתי מאדיר את תפקיד הלבלר (כלומר מי שיודע קרוא וכתוב), מתאר בבוז את בעלי המקצועות האחרים, ומספק לבנו הוראות כיצד ראוי להתנהג בתקופת הלימודים בבית הספר.

חלקים מהיצירה נמצאו במספר רב של עותקים, על גבי אוסטרקונים, ולנוכח המספר הרב של העותקים, החוקרים מניחים שזה היה טקסט לימודי. הילדים שלמדו כתיבה נדרשו להעתיק את הטקסט הזה כחלק מהכשרתם. הם שיננו את תוכן היצירה: הוראות ההתנהגות הכלולות בה, וההבטחה שהלימודים הם לטובתם, ויקנו להם עתיד מזהיר.

במחקר מיחסים למחבר "ההוראה מפי דואה חתי" גם את חיבור הוראותיו של אמנמחת.

## העתק בספר בן סירא
קטע מהפואמה מופיע בספר בן סירא, מהספרים הידועים ביותר בין הספרים החיצוניים, שמיוחס לשמעון בן ישוע בן אלעזר בן סירא מירושלים, ונכתב במאה השנייה לפני הספירה.
הקטע מופיע בפרק ל"ג פסוקים כ"ג-ל"ט (קטע הידוע בשם "בעלי מלאכה"):

## קישורים חיצוניים

## הערות שוליים

קטגוריה:ספרות מצרים העתיקה
השיטפונות בסין (2020)

**השיטפונות בסין ב-2020** נגרמו על ידי היו גשמים עזים בעונת הגשמים האזורית בתחילת יוני 2020, והובילו לשיטפונות שהשפיעו קשות על אזורים נרחבים בדרום סין, כולל אגן היאנגצה ויובליו. גשמים ושיטפונות התרחבו למרכז ומזרח סין במהלך יולי ותוארו כגרועים ביותר מאז 1998 לפחות.

לפי נתוני המשרד לניהול חירום, עד סוף יוני השיטפונות עקרו 744,000 בני אדם ברחבי 26 מחוזות עם 81 בני אדם נעדרים או מתים, נכון ל-13 באוגוסט, השיטפונות השפיעו על 63.46 מיליון בני אדם וגרמו להפסד כלכלי ישיר של 178.96 מיליארד יואן שהם גבוהים ב-12.7% וב-15.5% מהממוצע של 2015-2019, בהתאמה. 219 בני אדם נמצאו מתים או נעדרים, ו-54,000 בתים קרסו, שזה 54.8% ו-65.3% נמוך מהממוצע של 2015–2019, בהתאמה, ממשרד משאבי המים נמסר כי בסך הכל הוצפו 443 נהרות ברחבי הארץ, כאשר 33 מהם התנפחו לרמות הגבוהות ביותר שתועדו אי פעם, על פי נתונים סטטיסטיים של המינהל הלאומי למורשת התרבות (NCHA), 76 שרידי תרבות לאומיים מרכזיים ו-187 אתרי מורשת תרבותית פרובינציאלית סבלו מנזק בדרגות שונות.

## ראו גם
* השיטפונות בסין (1931)
* השיטפון בנהר הצהוב (1887)

## קישורים חיצוניים

## הערות שוליים

קטגוריה:סין: שיטפונות
קטגוריה:אסונות טבע ב-2020
קטגוריה:2020 ברפובליקה העממית של סין
שייק מילטון

**מליק בנג'מין "שייק" מילטון** (באנגלית: **Malik Benjamin "Shake" Milton**; נולד ב-26 בספטמבר 1996) הוא כדורסלן אמריקאי, המשחק בקבוצת לוס אנג'לס לייקרס מליגת ה-NBA, בעמדת הקלע.

## קריירת מכללות
מילטון נולד בעיר סוואנה שבג'ורג'יה, גדל באוואסו שבאוקלהומה, ובין השנים 2015–2018 למד באוניברסיטת סאות'רן מתודיסט אשר בדאלאס, טקסס. לאורך 3 עונותיו בקבוצת הכדורסל של האוניברסיטה (SMU Mustangs) קלע 13.4 נקודות, אסף 3.9 ריבאונדים ומסר 3.9 אסיסטים בממוצע למשחק. בעונת 2017/2018 הספיק לשחק ב-22 משחקים בטרם סבל משבר בידו הימנית, אשר אילץ אותו להחמיץ את כל המשך העונה. בסיום אותה עונה, במהלכה קלע 18.0 נקודות למשחק, עזב את האוניברסיטה לטובת התמודדות לבחירה בדראפט ה-NBA.

## קריירת משחק מקצועית
### פילדלפיה 76'
בדראפט ה-NBA 2018 נבחר מילטון בבחירה ה-54 על ידי דאלאס מאבריקס, ומיד הועבר בטרייד לפילדלפיה 76'. לקראת עונת הרוקי שלו חתם על "חוזה כפול", במסגרתו שיחק לסירוגין עבור פילדלפיה ועבור קבוצת הבת שלה מליגת הפיתוח של ה-NBA – דלאוור בלו קואוטס. ב-20 משחקיו עם הסיקסרס ב-NBA קלע 4.4 נקודות בממוצע למשחק, וב-27 משחקיו עם הבלו קואוטס בליגת הפיתוח רשם ממוצעים של 24.9 נקודות, 4.9 ריבאונדים ו-4.9 אסיסטים למשחק.

לקראת עונת  חתם מילטון בפילדלפיה על חוזה NBA סטנדרטי ל-4 עונות. במהלך חודש ינואר 2020 תפס את מקומו של אל הורפורד בחמישייה הפותחת של הקבוצה, וכבר במשחקו השלישי בחמישייה, מול אטלנטה הוקס, קבע שיאים אישיים של 27 נקודות ו-6 אסיסטים. ב-1 במרץ 2020 שבר את שיאו כשקלע 39 נקודות, כולל 7 שלשות, בהפסד קבוצתו מול לוס אנג'לס קליפרס. בפלייאוף 2020 הציג יכולת טובה, עם 14.5 נקודות בממוצע למשחק ב-40% קליעה לשלוש, אולם הסיקסרס הובסו בסיבוב הראשון על ידי בוסטון סלטיקס (0–4).

### מינסוטה טימברוולבס
ב-9 ביולי 2023 חתם מילטון במינסוטה טימברוולבס.

### דטרויט פיסטונס
ב-7 בפברואר 2024 הועבר מילטון בטרייד לצד טרוי בראון ובחירת סיבוב שני ב-2030 לדטרויט פיסטונס בתמורה למונטיי מוריס. ב-1 במרץ הסכים לביי אאוט עם הפיסטונס.

### ניו יורק ניקס
ב-5 במרץ 2024 חתם מילטון בניו יורק ניקס.

### ברוקלין נטס
ב-4 ביולי 2024 מילטון חתם וישר הועבר בטרייד לברוקלין נטס לצד בויאן בוגדנוביץ', מאמאדי דיאקיטה, ארבע בחירות סיבוב ראשון לא מוגנות, בחירת סיבוב ראשון עם הגנה על טופ 4,  הזכות להחליף את מקום הבחירה ובחירת סיבוב שני בתמורה עבור מיקל ברידג'ס, קייטה בייטס-דיופ ובחירת סיבוב שני.

### לוס אנג'לס לייקרס
ב-29 בדצמבר 2024, שייק מילטון הועבר בטרייד, לצד דוריאן פיני-סמית' ל-לוס אנג'לס לייקרס בתמורה ל 3 בחירות סיבוב שני, דיאנג'לו ראסל ו- מקס לואיס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת סאות'רן מתודיסט
קטגוריה:בחירות דראפט של דאלאס מאבריקס
קטגוריה:כדורסלני פילדלפיה 76'
קטגוריה:כדורסלני דלאוור בלו קואוטס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-1996
יחסי אוקראינה–סלובקיה

ימין|ממוזער|243x243 פיקסלים| דגלי אוקראינה וסלובקיה 
[ימין|ממוזער|243x243 פיקסלים| הנשיאים [ויקטור ינוקוביץ' מאוקראינה ואיוואן גשפארוביץ' מסלובקיה בשנת 2011]] 
**יחסי אוקראינה–סלובקיה** הם יחסי החוץ בין סלובקיה ואוקראינה.

## סקירה כללית
שתי המדינות כוננו יחסים דיפלומטיים ב-1 בינואר 1993. המדינות חולקות 97 ק"מ של גבול משותף. בסלובקיה חיים בין 40,000 ל-100,000 אנשים ממוצא אוקראיני.

## נציגויות דיפלומטיות
* אוקראינה מחזיקה שגרירות בברטיסלאבה וקונסוליה כללית בפרשוב.
* סלובקיה מחזיקה באוקראינה שגרירות בקייב ו-5 קונסוליות בדונצק, חרקוב, אודסה, אוז'הורוד ווליקי ברזני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
וולוו B7RLE

**וולוו B7RLE** (בשוודית: **Volvo B7RLE**) היא סדרת שלדות אוטובוס מתוצרת חברת וולוו אוטובוסים השוודית, אשר יוצר בין השנים 2001–2013. זוהי וריאצית נמוכת כניסה של שלדת B7R הבינעירונית.

## מאפיינים
* אוטובוס חד-סיפוני.
* דלתות כניסה: 1–3 דלתות.
* מספר מושבים: 31–51.
* אוטובוס נמוך כניסה. קיימת מדרגה באמצע האוטובוס.
* בלמים: בלמי דיסק.

### תצורות שלדה (מבנה גלגלים)
* 4 גלגלים.
* 6 גלגלים (2 גלגלים אחוריים כפולים).
* 8 גלגלים (2 קדמיים, בטור: 4 אחוריים כפולים, 2 אחוריים), קרוי גם: "Volvo 8900LE (Volvo B7RLE 6x2 chassis)".

## ארצות ייצוא
דגמי "וולוו B7RLE" יוצאו למספר רב של ארצות: בריטניה, אוסטרליה (1,827 יחידות), הרפובליקה העממית של סין, הונג קונג, הודו, אינדונזיה, מלזיה, ניו זילנד, הפיליפינים, סינגפור וטאיוואן.

### ישראל
שלדות מדגם זה בישראל הורכבו על ידי חברת מרכבים לאחר הפסקת הייצור של שלדות ה-B7L ב-2007 ועד המעבר למנועים בתקן יורו 6 ב-2016.

שלדות מדגם זה נמצאות בשימוש בקרב מספר רב של מפעילות בישראל ביניהן קווים אשר נמצאת בבעלות יבואן וולוו בישראל, מטרופולין, אלקטרה-אפיקים, גלים, סופרבוס ודן באר שבע.

## גלריה

קובץ:AVC70 KMB 14H 18-10-2019.jpg | "וולוו B7RLE" בתצורה 2 דלתות כניסה
קובץ:1710 Carris - Flickr - antoniovera1.jpg | "וולוו B7RLE"
קובץ:Bridgwater East Quay - Webberbus BT63UUX.jpg | "וולוו B7RLE" בתצורה 1 דלת כניסה (צולם בבריטניה)
קובץ:Movia bus line 5A on Jagtvej 04.JPG | "וולוו B7RLE" בתצורה 3 דלת כניסה
קובץ:Arriva Guildford & West Surrey 3732 GN54 MYP.JPG | "וולוו B7RLE" בתצורה 1 דלת כניסה
קובץ:Arriva 7775 Alphen Zoutmanstraat.JPG | "וולוו B7RLE" בתצורה 6 צמיגים, 2 דלתות כניסה
קובץ:Arriva 7772-III.JPG | "וולוו B7RLE" בתצורה 6 צמיגים, 2 דלתות כניסה
קובץ:Volvo 8400 at Calicut Bus Terminal.jpg
קובץ:Volvo B7RLE 2687.jpg | "וולוו B7RLE"
קובץ:Kolkata-Volvo Bus.jpg | "וולוו B7RLE"
קובץ:Volgren CR228L bodied Volvo B7RLE TP2310, Transperth 02.jpg | "וולוו B7RLE"
קובץ:Busabout (mo 1445) - Bustech bodied Volvo B7RLE driver's compartment.jpg | "וולוו B7RLE" – מבט לתא הנהג


## ראו גם
* וולוו B78
* וולוו B13R
* וולוו B6BLE

## קישורים חיצוניים

* 

## הערות שוליים

קטגוריה:דגמי אוטובוסים
B7RLE
קטגוריה:כלי רכב שהושקו ב-2001
קטגוריה:כלי רכב שוודיים
קטגוריה:כלי רכב 6 גלגלים ויותר
בום באפ

**בום באפ** (באנגלית: **Boom bap**) הוא סגנון הפקה מוזיקלית שהיה בולט בחוף המזרחי באמצע שנות השמונים ועד תחילת שנות התשעים.

המונח "בום באפ" הוא אונומטופיה המייצגת את הצלילים המשמשים לתוף הבס (קיק) ותוף הסנייר בהתאמה. הסגנון מתאפיין בדרך כלל בלולאת תופים ראשית המלווה במדגם תוף בס אקוסטי קשיח על פעימות הפעילות, מדגם תוף סנייר אקוסטי מהודק על פעימות הפעולה, ותערובת שמע המדגישה את לולאת התוף.

בין אמני ההיפ הופ הבולטים ששילבו במוזיקה שלהם בום באפ הם נאז, אל אל קול ג'יי, גאנג סטאר, KRS-One, מוב דיפ, וו טאנג קלאן והנוטוריוס בי. איי. ג'י. מפיקי המפתח של סגנון הבום באפ כוללים, בין היתר, את די ג'יי פרמייר, ריק רובין, באקווילד, פיט רוק, לורד פינס, דיאמונד די ופרו ארה.

## הערות שוליים

קטגוריה:סגנונות מוזיקליים
קטגוריה:היפ הופ
Palaye Royale

**פאליי רויאל** (באנגלית **Palaye Royale** ובקיצור **PR**) היא להקת רוק אמריקנית-קנדית שהושפעה רבות מן הסוגה גלאם רוק ונוסדה ב-2008 בלאס וגאס, נוודה, ארצות הברית על ידי האחים רמינגטון ליית', סבסטיאן דנציג, ואמרסון בארט. כרגע חתומה אצל חברת ההקלטות Sumerian Records. יש ללהקה שני EP (מיני אלבומים), "Get Higher/White" ו-"The End's Beginning", אלבום הבכורה שלהם "Boom Boom Boom Side A" ראה אור ב-24 ביוני 2016. האלבום השני של הלהקה, "Boom Boom Boom Side B" ראה אור ב-28 בספטמבר 2018. אלבומם השלישי של הלהקה "The Bastards" ראה אור ב-29 במאי 2020.

## היסטוריה
### Kropp Circle(2008-2011)
Palaye Royale התחילה כלהקה בשם Kropp Circle, כאשר דנציג היה בן 16, ליית' היה בן 14 ובארט היה אז 12, ג'ים מק'גורמן ראיין את הלהקה בשנת 2010. במהלך קיץ 2011 הלהקה שינתה את שמה לפאליי רויאל. בשנת 2009 Kropp Circle הייתה חלק מרדיו דיסני N.B.T. (הדבר הגדול הבא)

### Morning Light, The End's Begining(2012-2013)
לאחר שינוי שמם, פאליי רויאל הוציאו את הסינגל הראשון שלהם, "Morning Light" ב־7 במרץ 2012. שנה לאחר מכן, ב-1 ביוני 2013, הם הוציאו את ה-EP הראשון שלהם, שנקרא The End's Beginning.

### Sumerian, ''Boom Boom Room (Side A)'', ושטן אמריקאי (2015–2017)

בדצמבר 2015 הודיעו Sumerian Records כי חתמו עם פאליי רויאל, ואיתו הגיע יציאת אלבומם החדש Boom Boom Room Side A(), שיצא ב־24 ביוני 2016.

האלבום מכיל שלושה עשר שירים, ושתי רצועות בונוס, שיצאו במקור כ-EP דו-מסלולי בשנת 2013, Get Higher and White.

בשנת 2017 נעשה שימוש בקולו של ליית' בסרט שטן אמריקאי, כקול הזמר של ג'וני פאוסט (המשוחק על ידי אנדי בירסאק. חלק ממוזיקת הלהקה הופיעה בסרט, כמו "Ma Cherie" (גרסה אינסטרומנטלית) ו"Mr Doctor Man". ליית' סיפק גם את השירה ללהקה הבדיונית של הסרט, The Relentless.

### ''Boom Boom Room (Side B)'' (2018)
ליית', דנציג ובארט החלו את תהליך ההקלטה של אלבומם השני בינואר 2018. עם זאת, האלבום כולו נגרש ושוחזר במהלך חמישה חודשים, שהושלם שבוע לפני שהלהקה יצאה לסיבוב ההופעות האחרון. התקליט הושלם ב-28 בספטמבר ומשלים את האלבום הדו-חלקי "Boom Boom Room". סיבוב ההופעות העולמי שלהם, The Final Boom, תמך בשחרור האלבום. 2018, בעוד סיור המשך, *The Funeral Tour*, באביב 2019 סימן את סוף העידן. במהלך סיור זה, נעצר דנציג בגלל שזרק כוס קפה על מכונית שניסתה לדרוס את כלבו.

### ''The Bastards'' (2020)
ביום שישי 13 במרץ 2020, הם הודיעו כי אלבומם השלישי The Bastards ייצא ב-29 במאי 2020. הם יצאו לסיבוב הופעות העולמי "The Bastards" לציון תחילת העידן החדש. הם נסעו ברחבי בריטניה ואירופה. בסיבוב ההופעות, הופעתם בגלאזגו בוטלה תוך התראה של שעות בגלל הלהקה שעברה על כללי המקום, ולא הובילה למקדמים שום ברירה אלא לבטל את ההופעות לטובת הבטיחות בקרב הקהל, מה שהוביל אותם להופעה אקוסטית בחינם. מאוחר יותר, בוטל גם המופע שלהם בבירמינגהם, אך הוחלף מחדש. ב־29 במאי יצא אלבום האולפן השלישי שלהם The Bastards.

ב-4 באוגוסט הוציאה להקה קאבר לשיר "Mad World".

## חברי הלהקה
### חברים נוכחיים
* **רמינגטון ליית**' (**Remington Leith**; 2008–היום) – שירה
* **סבסטיאן דנציג** (**Sebastian Danzig**; 2008–היום) – גיטרה
* **אמרסון בארט** (**Emerson Barrett**; 2008–היום) – תופים, קלידים

### נגני הופעה
* **אנדרו מרטין** (2018–היום) – גיטרה

### נגני הופעה שעבר
* **דניאל קורסיו** (2018–2020) – בס

## קישורים חיצוניים

קטגוריה:להקות שהוקמו בשנת 2008
מאז ג'ובראני

**מאזיאר "מאז" ג'ובראני** (בפרסית: **مازیار جبرانی**; נולד ב-26 בפברואר 1972) הוא קומיקאי ושחקן איראני-אמריקני, חלק מהלהקה הקומית "ציר הרשע". הקבוצה הופיעה במופע קומי מיוחד בקומדי סנטרל. ג'ובראני הופיע גם במספר רב של סרטים, תוכניות טלוויזיה, כולל "Better Off Ted", ברדיו ובמועדוני קומדיה. הפילמוגרפיה שלו כוללת תפקידים בסרט "מזימות זרות", "יום שישי שאחרי הבא", "שפירית", ואת "ג'ימי וסטווד: גיבור אמריקאי". הוא הופיע כדמות קבועה בסיטקום "Superior Donut" משנת 2017 של רשת CBS. הוא היה חבר במועצה הלאומית האיראנית האמריקאית (NIAC).

## ראשית חיים וחינוך
ג'ובראני נולד בטהראן, איראן. הוא והוריו עברו לקליפורניה כשהיה בן שש. הוא גדל בטיבורון באזור מפרץ סן פרנסיסקו. הוא למד בבית הספר התיכון רדווד בלארקספור, ונכלל בכיתת הבוגרים המוערכת של רדווד משנת 2017. ג'ובראני למד מדעי המדינה ואיטלקית באוניברסיטת ברקלי, שם קיבל תואר ראשון. הוא נרשם לדוקטורט בתוכנית של UCLA כשהחליט להמשיך בחלום ילדותו לשחק ולבצע מופעים קומיים.
שמאל|ממוזער|260x260 פיקסלים| מאז ג'ובראני במופע באמסטרדם, מאי 2014.

## קריירה
### טלוויזיה ורדיו
ג'ובראני הופיע מאז בתוכניות כמו The Colbert Report, "The Tonight Show עם ג'יי לנו", "The Late Late Show עם קרייג פרגוסון", "Talkshow עם ספייק פרסטן", "Whitney" ומופיע בקביעות במועדוני קומדיה מובילים (בקליפורניה ובניו יורק), למשל "קומדי סטור". הוא הופיע כחולה שיניים בפרק של "Still Standing", בפרקי הפיילוט של "Better Off Ted", "The Knights of Prosperity" ובפרק של "סדריק הבדרן מציג", בפרק של "מלקולם באמצע" כשודד מספר 2 ובפרק של "הבית הלבן" כנסיך סעודי. הוא גם הופיע בסרט "פתאום שלושים". הוא סייר בסיבוב ההופעות של להקת ציר הרשע. הוא סיפק את קולו של אחמד פרחאנקיאן בגרסת ספרי השמע של "מלחמת הזומבים הגדולה". ג'ובראני כתב סרט עם חבר בשם "ג'ימי ווסטווד: גיבור אמריקאי".

ג'ובראני מופיע מדי פעם בחידון החדשות של NPR, "המתן רגע... אל תגיד לי!" ובתוכנית של American Public Media, "Wits". בנוסף, ג'ובראני מארח את הפודקאסט הפרטי שלו ברשת הפודקאסטים של כל הדברים עם כל הקומיקאים אל מדריגל וכריס ספנסר. הפודקאסט המכונה "Minivan Men" מתעד את חייהם ואת חוויותיהם של שלושת המארחים תוך התמקדות במיוחד באבהות. הוא גילם את ג'אפר בסרט הטלוויזיה משנת 2015 "היורשים".

בשנת 2015 הוציא ג'ובראני ספר זיכרונות בשם "אני לא טרוריסט, אבל גילמתי אחד בטלוויזיה". הבדיחות של ג'ובראני מתמקדות בגזע ובאי-הבנת המזרח התיכון באמריקה. הוא גם מדבר על משפחתו לא פעם. ג'ובראני יושב בדירקטוריון של מכון הסרטן הפרסי-אמריקני ( PACI.org ) ועובד גם עם החברה הבינלאומית לסיוע לילדים חולי סרטן (ISCC-Charity.org).

בשנת 2018 שיחק בקומדיה הרומנטית "חתונה פשוטה" לצד שוהרה אע'דאשלו.

## חיים אישיים
בשנת 2006 התחתן ג'ובראני עם עורכת דין הודית-אמריקנית בשם פרתא. יש להם בן ובת והם גרים בקליפורניה.

## מופעי סטנד-אפ
* 2007 *Axe of Special Comedy Special*
* 2009 *Brown & Friendly*
* 2013 *I Come in Peace*
* 2015 *I'm Not a Terrorist, But I've Played One On TV*
* 2017 *Immigrant*

## לקריאה נוספת
*     

## קישורים חיצוניים

* 
* 
* 
* ראיון ותמונות
* מאז ג'ובראני מדבר על דמוקרטיה לאיראנים
* ריאיון לאתר SanDiego.com, מ-14 בפברואר 2011
* מאז ג'ובראני מדבר על חוויית המהגרים עבור איראנים-אמריקאים

## הערות שוליים

קטגוריה:בוגרי אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בברקלי
קטגוריה:מהגרים מאיראן לארצות הברית
קטגוריה:סטנדאפיסטים אמריקאים
קטגוריה:אמריקאים שנולדו ב-1972
נייט מנדל

**ניית'ן גרגור מנדל** (באנגלית: **Nate Mendel**; נולד ב-2 בדצמבר 1968) הוא מוזיקאי אמריקאי, המשמש כבסיסט להקת הרוק פו פייטרס, בה הוא חבר משנת 1995. הוא היה חבר בלהקות The Fire Theft, Sunny Day Real Estate ו-The Jealous Sound.

## ביוגרפיה
### תחילת הקריירה
מנדל נולד בעיר ריצ'לנד שבדרום מדינת וושינגטון שבארצות הברית. כילד מנדל למד לנגן בכינור ובגיל 13 הוא החל להתעניין במוזיקת רוק והתחיל לנגן בגיטרה בס. בצעירותו הוא היה חבר בלהקות פאנק רוק (Punk rock) שונות בשנות התיכון שלו ובשנות לימודיו באוניברסיטת וושינגטון. בשנת 1992 בעת שהתגורר בסיאטל מנדל הקים עם חברו דן הוארנר את להקת sunny day real estate שניגנה מוזיקת אימו ופוסט גראנג'. עם הלהקה הוא הוציא שני אלבומים ולקראת סוף 1994 הלהקה החליטה להפריד כוחות.

### פו פייטרס
זמן קצר לאחר התפרקות sunny day real estate מנדל ומתופף הלהקה, ויליהאם גולדסמית' ,הוזמנו על ידי דייב גרוהל להצטרף ללהקה חדשה שהוא מקים בשום פו פייטרס. גרוהל ששימש כמתופף להקת הגראנג' המובילה נירוונה הקים את הלהקה לאחר מותו של סולן נירוונה, קורט קוביין. מנדל וגולדסמית' נענו להצעה והצטרפו לגרוהל הסולן ולגיטריסט פט סמיר. עם הצטרפותו מנדל ניגן את גיטרת הבס בהקלטת האלבום *[[The Colour and the Shape]]* שיצא ב-1997. גולדסמית' עזב את הלהקה לאחר שגרוהל לא היה מרוצה מקטעי התיפוף באלבום והקליט בעצמו מחדש אותם, בעוד מנדל לקח חלק חשוב באלבום והוא השתתף בכתיבת חלק מהשירים כמו my hero ו-monkey wrench שהפכו להיות מהשירים המזוהים עם הפו פייטרס. מלבד גרוהל, מנדל הוא חבר הלהקה הוותיק ביותר ולקח חלק בכל אלבומי הלהקה החל מ-*The Colour and the Shape.* מנדל השתתף בכתיבת חלק רב משירי פו פייטרס לאורך השנים.

במקביל להצלחתו עם הפו פייטרס מנדל לקח חלק בפרויקטים שונים בתחום המוזיקה. הוא לקח חלק במספר איחודים של להקת sunny day real estate ולקח חלק בלהקת The jealous sound ועם להקת The Fire Theft איתם הוציא אלבום בשנת 2003.

## חיים אישיים
מנדל נשוי החל משנת 2014 לקייט ג'קסון. הוא אב לבן בשם נואה ממערכת יחסים קודמת.

## פרסים ומועמדויות

## קישורים חיצוניים

## הערות שוליים

קטגוריה:מוזיקאים אמריקאים
קטגוריה:בסיסטים אמריקאים
קטגוריה:פו פייטרס
קטגוריה:מוזיקאי רוק אלטרנטיבי
קטגוריה:מוזיקאי רוק
קטגוריה:זוכי פרס גראמי
קטגוריה:מוזיקאי פאנק (Punk)
קטגוריה:אמריקאים שנולדו ב-1968
ניקולאי וולודצ'נקו

**ניקולאי גראסימוביץ' וולודצ'נקו** (; 20 בנובמבר 1862 – 1945) היה לוטננט גנרל בצבא האימפריה הרוסית אשר פיקד על החזית הדרום-מערבית במלחמת העולם הראשונה.

## ביוגרפיה
### תחילת דרכו
וולדצ'נקו נולד ב-20 בנובמבר 1862, בעיר סנט פטרבורג באימפריה הרוסית. אביו היה יועץ משפטי. הוא התחנך בגימנסיה הצבאית בסנט פטרבורג, וב-1 בספטמבר 1881, נרשם לבית הספר לתותחנים מיכאילוב. הוא סיים את לימודיו ב-14 באוגוסט 1884 והפך לפודפורצ'יק בבריגדת התותחנים הראשונה של המילואים ב-7 באוגוסט 1886. בשנת 1892 עבר וולודצ'נקו בהצלחה את בחינות הכניסה לאקדמיית המטה הכללי. הוא סיים את לימודיו באותה שנה, וב-6 במאי הוצב במטה המחוז הצבאי וילנה. ב-26 בנובמבר הועבר למטה דיוויזיית הפרשים ה-2. ב-17 באפריל 1894 הוא הועלה לדרגת קפטן והועבר לחיל הפרשים. ב-18 באפריל 1899 הוא הועלה לדרגת פודפולקובניק, וחזר למטה המחוז הצבאי וילנה. ב-20 ביולי 1902 מונה לראש מטה דיוויזיית הפרשים ה-2 וב-6 באפריל 1903 הוא הועלה לדרגת פולקובניק. עם פרוץ מלחמת רוסיה-יפן ב-1904, וולודצ'נקו צורף לארמיית מנצ'וריה השנייה, לחם בהצטיינות וזכה בעיטור מסדר ולדימיר הקדוש דרגה רביעית. ב-27 באוקטובר 1905 הוא הועבר למשמר הגבול. ב-14 ביולי 1909 הוא הועלה לדרגת גנרל מיור.

### מלחמת העולם הראשונה

עם פרוץ מלחמת העולם הראשונה באוגוסט 1914 מונה וולודצ'נקו למפקד דיויזיית הקוזאקים של הדון השלישית. החל מ-26 באפריל 1915 הוא מונה למפקד דיוויזיית הפרשים ה-16. במהלך מתקפת גורליצה-טרנוב הוא פיקד על כוחות הפרשים של הארמייה השלישית. ב-16 ביוני 1915 הוא הועלה לדרגת לוטננט גנרל. הוא המשיך לפקד על הדיוויזיה שלו בקרבות שונים, בין היתר בקרב לימנובה. ב-7 באפריל 1917 הוא מונה למפקד הקורפוס ה-46. ב-9 בספטמבר של אותה שנה הוא הועבר לפקד על החזית הדרום-מערבית.

לאחר מהפכת אוקטובר הצטרף וולודצ'נקו הצטרף ל. הוא לחם בתחילה בחזית באוקראינה וב-1919 הועבר ל ושימש כמפקד הכוחות שהגנו על הרכבת המזרחית הסינית. לאחר המלחמה הוא המשיך להתגורר בחרבין ומדי פעם פרסם מאמרים בכתב עת של גולים רוסיים. ב-24 בספטמבר 1945 הוא נעצר על ידי הסמרש באשמת פעילות אנטי-סובייטית ומת בסוף השנה במעצר במהלך חקירה. ב-22 בנובמבר 1999 טוהר שמו בידי התובע המחוזי של אומסק.

## קישורים חיצוניים

* ניקולאי וולודצ'נקו 

קטגוריה:גנרלים בצבא האימפריה הרוסית
קטגוריה:מפקדי גייסות בצבא הרוסי במלחמת העולם הראשונה
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:אנשי הצבא הלבן
קטגוריה:בוגרי האקדמיה הצבאית של המטה הכללי
קטגוריה:אישים שהוצאו להורג ברוסיה וברית המועצות
קטגוריה:רוסים שנולדו ב-1862
קטגוריה:רוסים שנפטרו ב-1945
Why Me?

"**Why Me?**" הוא שיר של הזמרת האירית לינדה מרטין, אשר זכה במקום הראשון בתחרות האירוויזיון לשנת 1992.

את השיר הלחין הזמר ג'וני לוגן, שזכה בעצמו פעמיים בתחרות האירוויזיון: בשנת 1980 עם השיר "What's Another Year", ובשנת 1987 עם השיר "Hold Me Now". עד היום, לוגן הוא האומן הגברי היחידי אשר זכה פעמיים בתחרות, בנוסף לעוד שיר שהלחין שהגיע למקום הראשון.

בשנה שלאחר מכן, באירוויזיון 1993 שנערך בעיר מילסטריט, אירלנד, ניצחה המדינה שוב עם השיר "In Your Eyes" של הזמרת ניב קבאנה, ואף מיד שוב בשנת 1994, ובכך נהפכה למדינה היחידה שזכתה שלוש פעמים ברציפות, ומהבודדות שזכו פעמיים ברציפות. בנוסף, אירלנד היא שיאנית הזכיות בתחרות, עם שבע זכיות עד היום, כאשר האחרונה שבהן הייתה בשנת 1996.

## מיקומי שיא

## הערות שוליים

קטגוריה:שירי 1992
קטגוריה:שירי אירוויזיון 1992
קטגוריה:סינגלים מ-1992
קטגוריה:שירי אירלנד באירוויזיון
קטגוריה:שירים שזכו באירוויזיון
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
יששכר סיטקוב

[אנשי השומר: יושבים (מימין לשמאל): [מנדל פורטוגלי, מאיר ספקטור, מרדכי יגאל, יצחק נדב. עומדים (מימין לשמאל): יששכר סיטקוב, ישראל גלעדי ואליעזר פינקלשטיין|שמאל|ממוזער|250px]]
**יששכר סיטקוב** (דצמבר 1888, כ"ד בכסלו ה'תרמ"ט – 17 במרץ 1951) מחברי השומר והמפקדה הארצית של ההגנה, חבר התאחדות האיכרים ושליחה להבאת עליית סיטקוב.

## ביוגרפיה
סיטקוב נולד באודסה להוריו, אריה סיטקוב ולאה לבית קרדונסקי. הוא קיבל חינוך מסורתי ובין השאר למד בחדר שיסד מנדלי מוכר ספרים. הוא היה חבר בפועלי ציון באודיסה והשתתף בהגנה היהודית שאורגנה על ידי זאב ז'בוטינסקי בעיר. בשנת 1908 עלה לארץ ישראל והלך לעבוד יחד עם יוסף חיים ברנר בחדרה עבור אגודת נטעים. לאחר זמן מה עבר לעין גנים, שם החל לעבוד בשמירה תחת אברהם שפירא. בסוף 1909 הצטרף לארגון השומר ועבר ליבנאל בה היה לראש השומר בגליל התחתון. משם עבר להיות ראש השומרים בחדרה ובראשון לציון. בשנת 1913 הוא נאסר על ידי הטורקים בעקבות מותו של ערבי שניסה לגנוב במושבה, בידי השומרים בראשון לציון. הוא שוחרר בהתערבותו של הקונסול הרוסי. בימי מלחמת העולם הראשונה בשנת 1915 נאסר על ידי הטורקים יחד עם שאר ראשי השומר והוגלה לדמשק. לאחר שחרורו שהה בכפר סבא, בה חלה בטיפוס. לאחר המלחמה, בשנת 1919 נסע לרוסיה לשרת בצבא, אך לאחר מספר חודשים ערק מהשירות וברח דרך אודיסה ווינה לארץ ישראל.

הוא התיישב בראשון לציון ליד חותנו, סייע לחותנו בכרמיו וגידל דבורים. בשנת 1920 הוא עבד עבור המשרד לעבודות ציבוריות של אחדות העבודה בניהול הנחת מסילת הרכבת סרפנד-לוד. בשנת 1924 הוא עבור עבור חברת החשמל בהנחת קו עמודי החשמל מתל אביב לסרפנד.

ב-1925 הוא עסק ברכישת 72,000 דונם בסביבות באר שבע מידי הבידואים עבור יהושע חנקין והכשרת הישוב. בשנת 1926 עבר לרחובות בה נטע פרדס קטן וניהל את משקו של משה סמילנסקי.

משנת 1929 היה מפקד ההגנה באזור יהודה ובשנת 1932 צורף למפקדה הארצית של ההגנה מטעם הצבור האזרחי ו"התאחדות האכרים". משנת 1936 עבר לעבוד במשרה מלאה עבור ההגנה. באותה תקופה שימש גם כשומרו האישי של חיים ויצמן.

ב-1935 יצא לפולין, רומניה וצ'כוסלובקיה לבחור עובדי אדמה יהודים שיקבלו את 400 הסרטיפיקטים שהוקצו להתאחדות האיכרים. העולים בסרטיפקטים אלו נודע בעולי עליית סיטקוב.

סיטקוב נפטר מהתקף לב ב-17 במרץ 1951 ונקבר בבית קברות גני אסתר בראשון לציון.

## משפחתו
יששכר נישא לחנה בת יחיאל ושרה טרכטנברג. חנה נולדה ב-1894 בראשון לציון ונפטרה ב-1977 ברחובות. לזוג נולדו שלושה ילדים (גדעון, אריה ושפרה) אולם גדעון ושפרה נפטרו בילדותם.

## הנצחתו
עיריית רחובות קראה רחוב ברחובות על שמו של סיטקוב.

## קישורים חיצוניים
* 
* יששכר סיטקוב, באתר "אלבום המשפחות של ראשון לציון"
* משפחת סיטקוב, באתר "הארכיון לתולדות רחובות"

## הערות שוליים

קטגוריה:אנשי השומר
קטגוריה:אנשי העלייה השנייה
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1888
קטגוריה:ישראלים שנפטרו ב-1951
אשפנבורג

**אשפנבורג** (בגרמנית: **Aschaffenburg**; ב-IPA: ; ) היא עיר בצפון-מערב בוואריה, גרמניה.

## היסטוריה
בשנת 1552 נהרסה הטירה המקומית של יוהנסברג  שהייתה בנויה בסגנון אדריכלות גותית. היא הוחלפה בשנת 14–1605 בטירת "שלוס יוהנסבורג"  שנבנתה באדריכלות הרנסאנס . העיר סבלה מאוד במהלך מלחמת שלושים השנים. במהלך קרב דיטינגן (1743), נכבשה העיר על ידי חיילים צרפתים.

בשנת 1810 אוחדה נסיכות אשפנבורג לדוכסות הגדולה של פרנקפורט. בשנת 1814 סופחה העיר לממלכת בוואריה כחלק מאמנה אוסטרית-בווארית. בשנת 1866, הצבא הפרוסי הנחיל תבוסה קשה על האוסטרים בסביבת העיר במהלך מלחמת אוסטריה–פרוסיה.

במלחמת העולם השנייה, אשפנבורג נפגעה קשות על ידי בעלות הברית הפצצות השטח, כולל שלוס יוהנסברג אשר נבנה מחדש לחלוטין כמה שנים מאוחר יותר. הצבא הגרמני בחר להגן בחוזקה על אשפנבורג במהלך השבועות האחרונים של המלחמה, מה שהביא ל"קרב אשפנבורג" ב-28 במרץ - 3 באפריל 1945.

בעשורים שלאחר המלחמה חוותה אשפנבורג והסביבה שגשוג כלכלי גדול, בין היתר בגלל קרבתה לפרנקפורט.

## ספורט
ויקטוריה אשפנבורג הוא מועדון הכדורגל הגדול בעיר. המועדון הוקם ב-24 ביוני 1904 מתוך איחוד בין שש קבוצות. אצטדיון הבית שלהם הוא אצטדיון Schönbusch, אצטדיון שממוקם בניקהיים.

אשפנבורג היא גם ביתם של קבוצת הבייסבול והסופטבול אסאפנבורג מוהוקס. נבחרת הסופטבול זכתה באליפות גרמניה ב-2010. קבוצת הבייסבול הבוגרת זכתה באליפות דרום לנדסליגה ב-2011 ומשחקת בליגה הגבוהה ביותר במדינת הסן משנת 2012.

## ערים תאומות
* 
* 
* 

## קישורים חיצוניים

* 
* 

קטגוריה:בוואריה: ערים
זאק אברהים

**זק אבראהים** (נולד כ**עבדולעזיז אל סייד נוסייר**, בפיטסבורג, פנסילבניה, ב-24 במרץ 1983) הוא סופר אמריקאי ופעיל חברתי. בנו של הטרוריסט אל סייד נוסייר, רוצחו של מאיר כהנא ואחד האחראים לפיגוע במגדלי התאומים ב-1993.

לאחר מספר שנים של הסתרת זהותו האמיתית, עבדועאזיז שינה את שמו לזאק אברהים והחל לדבר בפומבי על פעילותו של אביו ובנאומים נגד הטרור ובעד שלום וסובלנות. הוא הוציא את ספרו הראשון, "בנו של טרוריסט" (The Terrorist's Son: A Story of Choice) דרך הוצאת סיימון ושוסטר בספטמבר 2014. הספר זכה בפרס איגוד הספריות האמריקני בשנת 2015 ותורגם לעברית במרץ 2017.

אמו של אברהים, ילידת פיטסבורג קארן מילס, שינתה את שמה לחדיג'ה, כשהתאסלמה מקתוליות בשנת 1982. יש לו אח ואחות למחצה מנישואיה הקודמים של אמו.

## לקריאה נוספת
* 

## קישורים חיצוניים

* 

* פרויקט המחילה אני בנו של הטרוריסט, אלכסון
* זאק אברהים באתר TED
* ראיון רדיו ב-NPR, 18 בספטמבר 2014

## הערות שוליים

קטגוריה:אמריקאים ילידי פנסילבניה
קטגוריה:פעילים חברתיים אמריקאים
קטגוריה:אמריקאים ממוצא מצרי
קטגוריה:סופרים אמריקאים
קטגוריה:פיטסבורג: אישים
קטגוריה:אמריקאים שנולדו ב-1983
קטגוריה:מצרים שנולדו ב-1983
טומי כפרי

**טומי כפרי** (נולד ב-3 באוקטובר 1976, בבודפשט, הונגריה) הוא אתלט עבר ישראלי-הונגרי. הוא אלוף ישראל בריצת 100 מטר, אלוף ושיאן ישראל בריצת 200 מטר ושותף לשיא הישראלי בריצת שליחים 4x100 מטר.

## ביוגרפיה
טומי כפרי נולד וגדל בבודפשט, הונגריה בשם **Mezei Tamás**. בישראל התאמן בקבוצת מכבי תל אביב.

### 1996
באליפות ישראל שנערכה בשנת 1996 זכה כפרי במדליית זהב בריצת 200 מטר בתוצאה של 21.85 שניות.

### 1997
באליפות ישראל שנערכה ביולי סיים כפרי במקום הרביעי בתוצאה של 10.49 שניות, בשלב המוקדמות שיפר את שיאו האישי וקבע תוצאה של 10.48 שניות. חודש לאחר מכן, באליפות העולם שנערכה באתונה בתחילת אוגוסט הוא סיים במקום 73 בריצת 100 מטר בתוצאה של 10.64 שניות. בסוף אוגוסט קבע שיא אישי בריצת 200 מטר בתוצאה של 20.99 שניות.

### 1998
בתחרות שנערכה בוולנסיה בסוף פברואר קבע כפרי בריצת 60 מטר באולם שיא אישי חדש של 6.81 שניות. באליפות ישראל שנערכה ביולי זכה כפרי בשתי מדליות זהב, בריצת 100 מטר בשיא ישראלי חדש של 10.34 שניות ובריצת 200 מטר בתוצאה של 21.12 שניות.

### 1999
באליפות ישראל שנערכה ביולי זכה כפרי בשתי מדליות, זהב וכסף. מדליית זהב בריצת 200 מטר בשיא ישראלי חדש של 20.91 שניות, שיפור במאית לשיא בן ה-11 שנים של איתי אילוז (20.92 שניות). מדליית כסף בריצת 100 מטר זכה בשיא ישראלי חדש של 10.23 שניות אחרי אלכסנדר פורחומובסקי שניצח באלפיות השנייה.

באליפות העולם שענרכה בסביליה בסוף אוגוסט סיים כפרי במקום 35 בריצת 100 מטר בתוצאה של 10.36 שניות שניות, במקום 37 בריצת 200 מטר בשיא ישראלי חדש של 20.89 שניות. שיא זה החזיק מעמד כ-20 שנה ונשבר על ידי דמיטרי גלושצ'נקו. הוא סיים במקום תשיעי בריצת שליחים 4x100 מטר ביחד עם אלכסנדר פורחומובסקי, רפאל יער וגדעון יבלונקה בשיא ישראלי חדש של 38.81 שניות (הנוכחי, 2020). הרביעייה הישראלית הייתה רחוקה 5 מאיות השנייה מעלייה לריצת הגמר.

### 2000
בתחרות שנערכה בדורטמונד בפברואר קבע כפרי בריצת 60 מטר שיא אישי חדש של 6.72 שניות. באליפות ישראל שנערכה בסוף יולי זכה כפרי במדליית כסף בריצת 100 מטר בתוצאה של 10.27 שניות. באולימפיאדת סידני (2000) הוא סיים במקום 38 בריצת 100 מטר קבע בתוצאה של 10.43 שניות והיה רחוק מאית השנייה מעלייה לשלב רבע גמר. נוסף לכך, האו סיים במקום 26 בריצת 4x100 מטר ביחד עם כפיר גולן, גדעון יבלונקה ואלכסנדר פורחומובסקי בתוצאה של 39.76 שניות.

### 2001
באליפות העולם שנערכה באדמונטון, קנדה, סיים כפרי במקום 14 בריצת שליחים 4x100 מטר ביחד עם כפיר גולן, גדעון יבלונקה ואלכסנדר פורחומובסקי בתוצאה של 39.39 שניות. בשלב המוקדמות קבעה הרביעייה תוצאה של 39.13 שניות.

## חיים אישיים
בשנת 2006 חזר כפרי להתגורר בהונגריה. בשנת 2007 הוא שינה את אזרחותו להונגרית.

## שיאים אישיים
### אצטדיון
* ריצת 100 מטר: 10.23 שניות (1999)
* ריצת 200 מטר: 20.89 שניות (1999) **שיא ישראל בעבר**

### אולם
* ריצת 60 מטר: 6.72 שניות (2000)
* ריצת 200 מטר: 21.37 שניות (1998)

## קישורים חיצוניים

* אלופות ואלופי ישראל באתלטיקה באתר *gbrathletics* 
* טומי כפרי באתר האתלטיקה העולמי.

## הערות שוליים

קטגוריה:אתלטים ישראלים
קטגוריה:אתלטים הונגרים
קטגוריה:אלופי ישראל בריצה
קטגוריה:שיאני ישראל בריצה
קטגוריה:ישראלים ילידי הונגריה
קטגוריה:אצנים ישראלים
קטגוריה:אתלטים אולימפיים ישראלים
קטגוריה:משתתפים ישראלים באולימפיאדת סידני (2000)
קטגוריה:אתלטים באולימפיאדת סידני (2000)
קטגוריה:ישראלים שנולדו ב-1976
לאסלו קרדוש (במאי סרטים)

**לאסלו קרדוש** (במאי סרטים) (במקור **קליין**, בהונגרית: **Kardos László**; בחו"ל מוכר בשם **Leslie Kardos**, ברדיוב, 8 באוקטובר 1903 – לוס אנג'לס, ארצות הברית, 11 באפריל 1962) היה במאי קולנוע הונגרי-יהודי, עורך סרטים (Film Editor).

## ביוגרפיה
במקור קרדוש היה שחקן ואמן מחול. הוא טייל ברחבי העולם ולאחר מכן עבד בברלין כמנהל תיאטרון. הוא חזר להונגריה בשנת 1933 ועבד כעורך ובמאי. בתחילת מלחמת העולם השנייה בשנת 1940 היגר לארצות הברית, שם גם התיישב. תחילה ביים את הסרט "ארבעה וחצי מוסקטרים", שצולם בבודפשט, ואחר כך כמה קומדיות הונגריות.

## משפחתו
הוא היה בנם של גאבור קרדוש (קליין) (1860–1929) בעל בית הדפוס, ומגיהה מסובוטיצה ושל פאני לובל (1866–1934)  סבו וסבתו מצד אביו היו ליפוט קליין ורוזאליה דונאט, סבו וסבתו מצד אמו היו מור לובל, סוחר ועמליה אֶבֶּנְסְפַּנְגֶר. אחותו ארז'בט קרדוש, הייתה מזכירת וראייטי, ואשתו השנייה של השחקן ההונגרי-יהודי-אמריקאי ס.ז. סאקאל. שנקרא בשמו המקורי בהונגרית שאנדור גרטנר (Gärtner Sándor).

אשתו של קרדוש הייתה מריה פסטרנק ("לנקה"), אחותו הצעירה של ג'ו פסטרנק, מפיק קולנוע אמריקני ממוצא הונגרי-יהודי. הם נישאו ב־24 במרץ 1935 בבודפשט.

## סרטיו
### כעורך
* תנו מקום לזקנים (קומדיה הונגרית-אוסטרית, 1934)

### כבמאי
* ארבעה וחצי מוסקטרים (שמו המקורי: *Viereinhalb Musketiere*, 1935)
* אני רוצה פנים ידידותיות! (קומדיה הונגרית, 1935)
* אהבת ספורט (עם זולטאן פרקש, קומדיה רומנטית הונגרית, 1936)
* קצב של 120 (קומדיה הונגרית, 1936)
* רחוב אפל של קהיר (1940)
* לבני שלא נולד (1943, סרט קצר)
* התפשטות (שמו המקורי: הרצועה, דרמה אמריקאית, 1951)
* נערת העיירה (מחזמר, 1953)
* האיש שהפך לאבן (1957)
* סיפור טיחואנה (1957)

## לקריאה נוספת
* סרט מדבר
* לאסלו קרדוש באתר PORT.hu

## קישורים חיצוניים

## הערות שוליים

קטגוריה:מהגרים מהונגריה לארצות הברית
קטגוריה:במאי קולנוע יהודים הונגרים
קטגוריה:הונגרים שנולדו ב-1903
קטגוריה:הונגרים שנפטרו ב-1962
With the Lights Out

***With the Lights Out*** (בעברית: **עם האורות כבויים**) הוא מארז תקליטורים, השני של להקת נירוונה, שיצא ב-2004 בחברת גפן רקורדס. יצא לאור בנובמבר 2004.

המארז מכיל שלושה תקליטורים ו-DVD. אחד בהם יש חומרים שלא יצאו קודם, הכולל צד ב' של תקליטים קודמים עם חומרים שלא ראו אור, דמויים, הקלטות מאולפני החזרות, והקלטות מהופעות חיות באיכות גבוהה.

שם המארז ("With the Lights Out") מגיע מתוך המילים בשיר "Smells Like Teen Spirit" שיצא ב-1991.

לאחר יציאת האלבום הוא דורג בשיאו במקום ה-19 במצעד ה־Billboard 200 האמריקאי, ובמקום השלישי במצעד הבילבורד של הווידאו קליפים בארצות הברית. האלבום נמכר ביותר ממיליון עותקים בארצות הברית וקיבל את התואר אלבום פלטינה.

## רקע
לאחר מותו של סולן הלהקה קורט קוביין באפריל 1994, החלה חרושת שמועות לגבי אוסף תקליטורים אנתולוגיה שיחלוש על גבי כל קריירת הלהקה. במגזין המוזיקה "Kerrang!" דווח באפריל 1999 שחברי הלהקה הנותרים, דייב גרוהל וקריסט נובוסליץ' תכננו להוציא מארז תקליטורים עם חומרי הלהקה שייצא לאור לכל המוקדם בתחילת שנת 2000. לאחר מכן דווח כי קופסה כזאת בעלת 45 רצועות תצא לאור בספטמבר 2001, בחגיגות העשור ליציאת אלבום האולפן השני של הלהקה (מתוך 3 סך הכל) "Nevermind", אך מאבק משפטי ארוך של אלמנתו של קוביין, קורטני לאב, לבין חברי הלהקה המקורית נובוסליץ' וגרוהל, דחה את יציאתו של אלבום כזה.

רוב המאבק המשפטי התנהל סביב הסינגל שלא יצא לאור "You Know You're Right", השיר האחרון שהקליטה הלהקה ביחד בינואר 1994 (כ-3 חודשים לפני התאבדותו של קוביין). גרוהל ונובוסליץ' רצו להכניס את הסינגל למארז, בעוד לאב הטילה וטו על שחרורו של הסינגל, ותבעה אותם על זכויות היוצרים וקניינה הרוחני של להקת נירוונה. לאב האמינה כי הסינגל "ייבלע" ויתבזבז בתוך מארז תקליטורים כה גדול וכי צריך להוציא אותו כסינגל לבדו כפי שעשו הביטלס.

בשנת 2002, המאבק יושב והשיר הופיע באוסף "Nirvana", מה שסלל את דרכו של הסינגל להופיע גם במארז הזה, שיצא לאור בנובמבר 2004, 3 שנים לאחר שיצא לאור באוסף הקודם, אולם הפעם התלווה אליו גם גרסת דמו אקוסטית של השיר "You Know You're Right".

## רשימת השירים
כל השירים נכתבו והולחנו על ידי קורט קוביין (למעט היכן שמצוין אחרת).
### דיסק 1

### דיסק 2

### דיסק 3

### DVD

## קישורים חיצוניים

קטגוריה:אלבומי 2004
קטגוריה:נירוונה
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי הופעה שהתפרסמו לאחר מות מבצעיהם
קטגוריה:מארזי תקליטורים
קטגוריה:אלבומי רוק אלטרנטיבי
קטגוריה:אלבומי חברת גפן רקורדס
Such Pretty Forks in the Road

***Such Pretty Forks in the Road*** (בעברית: "**פיצולי דרך יפים שכאלה**") הוא אלבום האולפן של הזמרת-יוצרת הקנדית-אמריקאית אלאניס מוריסט. האלבום יצא לאור ב-31 ביולי 2020, על ידי חברת התקליטים RCA, Thirty Tigers ואפיפאני. מתוך האלבום יצאו ארבעה סינגלים.

זהו אלבום האולפן הראשון של מוריסט מזה שמונה שנים, לאחר צאת אלבום האולפן האחרון *[[Havoc and Bright Lights]]*, בשנת 2012.

## קידום
מוריסט הייתה אמורה לצאת לסיבוב הופעות עולמי לרגל 25 שנה לאלבום שלה *[[Jagged Little Pill]]*, שיצא בשנת 1995, שבמהלכו הייתה אמורה לבצע שירים מכל הקריירה שלה, כולל שירים מהאלבום הנוכחי *Such Pretty Forks in the Road*. בתחילת חודש מאי 2020, דחתה את הסיור לשנת 2021 בעקבות התפרצות נגיף הקורונה בארצות הברית.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומים שהופקו על ידי אלכס הופ
קטגוריה:אלבומי חברת RCA רקורדס
כנסיית סנטה מריה (טובד)

שמאל|250px|ממוזער|הבתולה של טובד, מזבח כנסיית סנטה מריה
**כנסיית סנטה מריה** (בספרדית: **Iglesia de Santa María**), או **כנסיית הבתולה** (**Iglesia de La Virgen**), היא כנסייה קתולית שנבנתה בין 1356 ל-1385 בעיירה , באראגון שבספרד. הכנסייה היא דוגמה בולטת לאדריכלות גותית בסגנון מודחאר.

ב-1931 הוכרזה הכנסייה "אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). יחד עם כנסיות אחרות בטרואל ובמחוז סרגוסה היא מוגדרת מ-2001 כחלק מאתר מורשת עולמית של אונסק"ו בשם אדריכלות מודחאר באראגון.

הכנסייה הוקמה על ידי  של קלטיוד, והיא אב טיפוס של מבצר וכנסייה משולבים, רעיון ייחודי בספרד באותה תקופה. כלפי חוץ הוא מיועד להגנה, עם גלריה היקפית ושמן דה רונד.

מסדר הקבר החליט הקדוש לבנות אותו לפני מלחמת שני הפדרואים. היא שימשה הן ככנסייה וכמבצר הגנה סמוך לגבול עם קסטיליה.

הבנייה שילבה אלמנטים של אמנות מודחאר. הלבנים סופקו על ידי המורי "מהומה גרנדה" (Mahoma Granada). הקירות החיצונים מעוטרים בתבניות לבנים גאומטריות וקרמיקה, מגדלי הפעמונים שבגודל ובצורה מזכירים מינרטים היספנו-אסלאמיים. פנים הכנסייה מעוטר בצורה נרחבת סביב החלונות עם עבודות סטוקו, תקרת בית המקהלה מצוירת וקריון בקיר הצפוני.

עבור המזבח הראשי של הכנסייה, הצייר ז'אומה סרה (Jaume Serra) יצר את יצירת האמנות מאחורי המזבח השמורה כיום במוזיאון הפראדו.

## קישורים חיצוניים

## ביאורים

## הערות שוליים

קטגוריה:ספרד: אדריכלות
סנטה מריה
ניקולאי סטוגוב

**ניקולאי ניקולייביץ' סטוגוב** (; 10 בספטמבר 1873 – 7 בדצמבר 1959) היה גנרל בצבא האימפריה הרוסית אשר פיקד על כוחות במלחמת העולם הראשונה ובמלחמת האזרחים הרוסית.

## ביוגרפיה
### תחילת דרכו
סטוגוב נולד ב-10 בספטמבר 1873. הוא למד בבית הספר הצבאי ניקולייב ולאחר מכן בבית הספר לתותחנים קונסטנטינובסקו ואז הצטרף למשמר הקיסרי. ב-1900 הוא סיים את לימודיו באקדמיית המטה הכללי בהצטיינות. בנובמבר של אותה שנה הוא הוצב במטה הדיוויזיה ה-17. במאי 1901 הוא הוצב כקצין למטלות מיוחדות במטה הקורפוס ה-6; מספטמבר 1904 עד מרץ 1909, הוא הוצב במחוז הצבאי ורשה. בדצמבר 1908 הוא הועלה לדרגת פולקובניק, ובמאי 1909 התמנה לראש המשרד להיסטוריה צבאית במטכ"ל.

### מלחמת העולם הראשונה ומלחמת האזרחים

עם פרוץ מלחמת העולם הראשונה באוגוסט 1914 היה סטוגוב ראש מטה הבריגדה הפינית ה-1. בסתיו של אותה שנה הוא מונה למפקד הגדוד הפיני ה-3. ב-15 באפריל 1915 הוא הועבר למטה הארמייה השמינית. ב-25 בספטמבר 1916 הוא מונה לראש מטה הארמייה. הוא היה העוזר הקרוב ביותר לאלכסיי ברוסילוב. אחרי מהפכת פברואר הוא התקדם במהירות בשל תמיכתו במשטר החדש. ב-2 באפריל 1917 הוא מונה למפקד הקורפוס ה-16 והועלה לדרגת לוטננט גנרל ב-29 באפריל 1917. בעקבות פרשת קורנילוב, ב-10 בספטמבר 1917, הוא מונה לראש מטה החזית הדרום-מערבית, ובעקבות מהפכת אוקטובר מונה לזמן קצר למפקד החזית.

בינואר 1918 הצטרף סטוגוב ל. בין 8 במאי ל-2 באוגוסט של אותה שנה, הוא מונה לראש המטה הכל רוסי (אחד משני המטות הכלליים של הצבא האדום). באוקטובר של אותה שנה הוא נעצר בידי הצ'קה בשל חשד לפעילות כנגד המשטר. הוא שוחרר כבר בנובמבר, והחל לעבוד בארכיון המרכזי של הצבא האדום. במהלך 1919 הוא עמל על ארגון מחתרת אנטי-בולשביקית באזור מחוז מוסקבה, ולפיכך נעצר שוב בידי הצ'קה. הוא הוחזק בכלא בוטירסקאיה ובמנזר אנדרוניקוב. בסתיו 1919 הוא נמלט מכלאו לפולין, שם חבר ל ולחם עמו במלחמת האזרחים הרוסית. בין ינואר לפברואר 1920 הוא שימש כראש מטה צבא המתנדבים. במאי של אותה שנה הוא מונה למפקד מבצר סבסטופול. בעקבות תבוסת הצבא הלבן, הוא נמלט ליוגוסלביה שם התגורר מספר שנים. בשנת 1924 הוא עבר לפריז, שם עבד במפעל. ב-1928 הוא מונה לסגן מפקד הארגון של יוצאי הכוחות המזוינים הרוסים, וב-6 ביולי 1930 הוא מונה לגזבר הארגון (עד 1934). הוא היה פעיל בארגונים אנטי-בולשביקיים שונים וכן כתב עבור המגזין הרוסי האנטי-בולשביקי "כבוד". הוא נפטר ב-7 בדצמבר 1959 בכפר הצרפתי סן-ז'נבייב-דה-בואה.

## קישורים חיצוניים

* ניקולאי סטוגוב 
* 

קטגוריה:גנרלים בצבא האימפריה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:אנשי הצבא הלבן
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:בוגרי האקדמיה הצבאית של המטה הכללי
קטגוריה:מהגרים מרוסיה לצרפת
קטגוריה:רוסים שנולדו ב-1873
קטגוריה:סובייטים שנפטרו ב-1959
הפנתר הוורוד (סדרת טלוויזיה, 1993)

**הפנתר הוורוד** (באנגלית: **Pink Panther**) היא סדרת אנימציה אמריקאית בת 2 עונות ו-60 פרקים, אשר מבוססת על הזיכיון "הפנתר הוורוד". הסדרה הופקה לטלוויזיה משנת 1993 עד 1995, ושודרה במקור בסינדיקציה. בישראל הסדרה שודרה בערוץ הראשון בדיבוב עברי בשנת 1998.

בניגוד לסדרות אנימציה אחרות בכיכובו של הפנתר הוורוד, בסדרה זו הפנתר והאיש הקטן דיברו.

## תקציר העלילה
כל סרטון בסדרה בעל 11 דקות ובכל פרק ישנם 2 סרטונים, בסרטונים אלה הפנתר הוורוד דובב על ידי מתיו פרויר, פרויר נתן לדמותו של הפנתר מבטא אמריקאי על מנת להשפיע על הצופים הצעירים. זו הייתה הפעם הראשונה שבה הפנתר הוורוד דיבר מאז הסרטונים "קרח ורוד" ו"תיבה ורודה" משנת 1965, שם הוא דובב על ידי השחקן ריץ' ליטל.

בנוסף לפנתר הוורוד, בסרטונים כיכבו דמויות נוספות ביניהן: המפקח קלוזו, הפנתר הוא העוזר שלו בתור שוטר אמריקאי. הנמלה ואוכל הנמלים אשר מדובבים על ידי ג'ון ביינר, שדיבב את הדמויות גם בסרטונים הקודמים שלהם. הכלב הסנדק ועוזריו פאג ולואי, שעוצבו מחדש לכבוד הסדרה. איש השרירים שהופיע בסרטון "בוא מהר! המים ורודים" משנת 1968, המכשפה שהופיעה בסרטון "פינק-א-רלה" משנת 1969, והאיש הקטן אשר מדבר כמו הפנתר בסרטונים, ודובב על ידי וולאס שון. כמו כן, הסדרה הציגה גם דמויות חדשות, ביניהם: רופא אליל בשם "איש הוודו", ילדה כתומת שיער בשם תלמה ואישה זקנה וחביבה בשם גברת צ'ובאלינגו ותוכי המחמד שלה ג'ולס.

## דמויות ומדבבים
*מתיו פרויר - הפנתר הוורוד
*ג'וש ביינר - הנמלה ואוכל הנמלים
*דן קסטלנטה - איש הוודו
*בריאן ג'ורג' - המפקח קלוזו, פאג
*ג'ס הרנל - לואי
*ג'ו פיסקופו - הכלב הסנדק
*וולאס שון - האיש הקטן
*קת' סוסי - קלאופטרה, תלמה
*ג'ו אן וורלי - גברת צ'ובאלינגו
*צ'ארלס נלסון ריילי - ג'ולס התוכי

## מדבבים בעברית
*אלי לולאי - הפנתר הוורוד
*אלן אזגי
*צביקה פורמן

## קישורים חיצוניים

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות שעלו לשידור בשנת 1993
קטגוריה:הפנתר הוורוד
קטגוריה:הערוץ הראשון - תוכניות רכש
קטגוריה:מטרו גולדווין מאייר: סדרות
טוני פיטס

**אנתוני פיטס** (באנגלית: **Anthony Pitts**; נולד ב-10 באוקטובר 1962) הוא שחקן אנגלי. פיטס מוכר בעיקר מהופעתו בתפקיד ארצ'י ברוקס באופרת הסבון הוותיקה "אמרדייל", בה הופיע בין השנים 1983 ל-1993.

## ביוגרפיה
פיטס נולד בעיר שפילד למשפחה ממעמד הפועלים. הוא כתב מכתב לקולג' בבקשה לצאת מהשיעורים כדי להיות שחקן. בתקופת לימודיו בסטנינגטון קולג' שבשפילד, ביקר שם בארי היינס שחיפש ניצבים עבור דרמה שתכנן בשם "Looks and Smiles". פיטס לוהק כניצב, ועד מהרה קיבל תפקיד גדול יותר בהפקה. ב-1983 החליט להגשים את שאיפותיו ולהיות שחקן.

בשנת 1983 לוהק פיטס לתפקיד ארצ'י ברוקס, נוכל צעיר ואהוד, באופרת הסבון הבריטית "אמרדייל". קווין לאפאן היה זה שבחר בו לתפקיד, אחרי שראה אותו בתפקיד הראשי במחזה "חייו והרפתקאותיו של ניקולס ניקלבי", וחשב שיכולת המשחק המגוונת של פיטס ומבטא היורקשייר הבולט שלו, יתאימו לתפקיד. זה היה התפקיד הראשון של פיטס בטלוויזיה, והוא הופיע לראשונה על המסך ב-18 בנובמבר 1983. פיטס המשיך להופיע בסדרה במשך עשר שנים. קווי העלילה בהשתתפותו כללו עונש מאסר בגין הצתת רכושו של סת' ארמסטרונג, חשד בהיותו אבי הילד של אלסה פלדמן, ומערכת יחסים עם זואי טייט הלסבית.

ב-1993 הדמות קוצצה מהסדרה, וארצ'י נהרג בתאונת מטוס. הופעתו האחרונה בסדרה הייתה ב-30 בדצמבר 1993.

אחרי סיום תפקידו באמרדייל הופיע פיטס בתפקידי אורח בסדרות שונות בהן "חדר מיון" בתפקיד איידן פיליפס, "איסטאנדרס" בתפקיד קליף, "The Bill" בתפקיד כריס ריילי", "The Royal" בתפקיד אלק גלזר ב-2004, ובמיני-סדרה "בלתי נסלח" משנת 2009 בתפקיד אדם בותרויד.

פיטס הופיע פעמיים בסדרת הדרמה המשטרתית "בקצב הלב", בפעם ראשונה ב-1998 בתפקיד קארל סאות'ול, ובפעם השנייה בשנת 2005 בתפקיד גילברט. ב-2002 שיחק פיטס בתפקיד מפקח בילוש הילי במיני סדרה "In Deep" לצדם של ניק ברי וסטיבן טומפקינסון.

בנוסף להיותו שחקן פיטס הוא גם תסריטאי.

בסדרה "סקוט וביילי" גילם פיטס את אדריאן סקוט, בעלה של סמלת בילוש ג'נט סקוט (בגילומה של לזלי שארפ). ב-2012 שיחק בתפקיד קטן בסרט "סוס מלחמה". עוד ב-2012 כיכב פיטס בפרק השלישי של הסדרה "דירק ג'נטלי" בתפקיד רובי גלובר. כמו כן הופיע בפרק "The Reichenbach Falls" בסדרה "שרלוק". 

ב-2013 החל להופיע בתפקיד הסמל מוס בסדרת הדרמה של ה-BBC "כנופיית ברמינגהאם". 

ב-2014 החל לגלם את רב פקד לז הרגריבס בעונה השנייה של הסדרה "שחיתות". הוא הופיע בתפקיד זה בפרק האחרון בעונה הרביעית, ובעונה החמישית בשנת 2019.

ב-2016 שיחק בתפקיד קפטן פאטרו בסרט "רוג אחת: סיפור מלחמת הכוכבים". 

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1962
שדה חודינקה

**שדה חודינקה** (ברוסית: **Ходынское поле**) הוא חלל פתוח גדול בצפון-מערב מוסקבה, בראשית לנינגרדסקי פרוספקט של ימינו. השדה לוקח את שמו מהנהר חודינקה הקטן שהיה בעבר חוצה את השכונה. מבנים גדולים בשטח כללו את הצריפים הצבאיים של המאה ה-19 ואת בית החולים בוטקין, הגדול במוסקבה בעת חנוכתו בשנת 1910.

חודינקה היה אתר הטיסה הראשון המופעל ברוסיה, והפך לשדה תעופה רגיל, שהיה בשימוש בסוף שנות השמונים. מוזיאון האוויר והחלל הרוסי הלאומי נמצא בחודינקה.

## גלריה

Khodynka.JPG|בניינים בחודינקה
Arena CSKA.jpg|ארנה צסק"א
Aviapark.jpg|קניון אוויאפארק
Moscow Megasport Arena asv2018-08 img1.jpg|מגה-ספורט ארנה
Жилой дом "Парус" в Москве 2021-07-17.jpg|בניין מגורים "פארוס" 


## ראו גם
* אסון חודינקה

## קישורים חיצוניים

## הערות שוליים

קטגוריה:מוסקבה: גאוגרפיה